נספח:  דוגמה למכתב הסבר להורים על תוכנית ההשאלה
התוכנית להשאלת ספרי לימוד בשנת הלימודים תש__________

הנדון: התוכנית להשאלת ספרי לימוד בבית הספר בשנת הלימודים תש________
רכישת ספרי הלימוד כרוכה בהוצאה גדולה ומשמעותית  לכל משפחה. אנו מציעים לכם להשתלב בתוכנית להשאלת ספרי הלימוד שתופעל בבית ספרנו על פי הנחיות משרד החינוך. תוכנית זו מאפשרת השאלת ספרים במסגרת הבית ספרית במקום רכישה אישית של ספרי הלימוד על־ידי כל משפחה. בסוף כל שנה יוחזרו הספרים לבית הספר לשימוש חוזר. 
התוכנית נועדה להקל על ההורים ברכישת ספרי הלימוד ולאפשר לכל תלמיד להצטייד בסל מלא ועדכני של ספרי לימוד תקינים בעלות נמוכה.
לתוכנית ההשאלה יתרונות משמעותיים נוספים:
· יציבות בתוכנית הלימודים
· שוויון בין התלמידים
· פיתוח תחושת אחריות לרכוש ולסביבה 
· הקטנת הפגיעה בסביבה
· גיבוש חברתי-קהילתי.
התוכנית מבוססת על פי חוק השאלת ספרי לימוד תשס"א–2000, ועיקריה מפורטים בחוזר המנכ"ל שנושאו "התוכנית להשאלת ספרי לימוד". המשרד משקיע משאבים רבים בקידום התוכנית ובהטמעתה בבתי הספר, בהדרכה, בליווי ובתקצוב. 
תנאי הצטרפות לתוכנית:
· מסירת ספרי הלימוד משנת הלימודים הנוכחית לבית הספר כשהם במצב תקין.
· תשלום אגרת השאלה בסך _______ ש"ח לתלמידי כיתות א'-ט', ו- _______ ש"ח לתלמידי כיתות י'-י"ב.
· החזרת ספרי הלימוד בסוף כל שנת לימודים לבית הספר כשהם במצב תקין ושמיש.
פרטים נוספים אפשר למצוא באתר השאלת ספרי לימוד של משרד החינוך בכתובת 
https://parents.education.gov.il/prhnet/gov-education/school/programs/books-lending
גביית אגרת ההשאלה תחל בתאריך ___________ ותסתיים בתאריך ______________.
לתשומת לבכם, לא תתאפשר הרשמה לאחר התאריך הנ"ל. פרטים נוספים יימסרו בהמשך.
                                                                       
בברכה,
מנהל/ת בית הספר
